Technopark Ingrija

**Technopark Ingrija** () je ruský technologický park v Petrohrade. Je budovaný na princípe štátneho a súkromného partnerstva zároveň s podporou vlády Ruska. Z celkového plánovaného objemu investícií 30 miliárd rubľov pochádza 64 percent zo súkromných a 36 percent štátnych zdrojov.

## Poloha
Výstavba technoparku je rozložená do štyroch etáp, do roku 2015. Technopark zaberá plochu 32 hektárov. V súčasnosti prebieha 2 a 3 etapa výstavby neobchodných objektov, obytných blokov a blokov obchodného využitia, výstavba objektov ako *Data centrum II*, kancelárskych budov, parkovacích miest. V blízkosti parku sa nachádza univerzita telekomunikácií, metro, verejná hromadná doprava, centrum mesta a cesta k medzinárodnému letisku Pulkovo. Budovanie Ingrije umožnilo v etape projektovania počítať s progresívnymi inžinierskymi a architektonickými riešeniami. Vysoká úroveň zladenia výsadby zelene, nízka hustota zástavby, vyrovnanosť pracovnej a obytnej zóny, vyrovnanosť obchodnej a oddychovej zóny a existencia objektov kolektívneho užívania sú v súlade s modernou výstavbou technoparkov. Výška vystavaných budov neprevyšuje 30 metrov s výnimkou dominánt. Prvý objekt parku bol otvorený v roku 2008. Objekty parku sú začlenené do sústavy centralizovaného riadenia inžinierskych systémov technoparku *BMS – Bulding Management Systems*.

## Vedenie spoločnosti

Vedenie spoločnosti tvoria:

* Predseda OAO Technopark Sankt-Peterburga
* Rada manažérov: predseda výboru financií; rektor fakulty Informačných technológií mechaniky a optiky; generálny riaditeľ OOO Reksoft; predseda výboru ekonomického rozvoja; riaditeľ fondu Centra strategického plánovania; generálny riaditeľ Technopolis – Petrohrad; námestník predsedu výboru ekonomického rozvoja, priemyselného rozvoja a obchodu; predseda výboru informatiky.
* Správa spoločnosti: generálny riaditeľ; výkonný riaditeľ; marketingový riaditeľ; riaditeľ biznis-inkubátora; riaditeľ výstavby; hlavný účtovník.
* Revízna komisia : predseda revíznej komisie; vedúci kontrolno-revíznej správy; hlavný špecialista oddelenia investičných projektov.

## Ciele technoparku Ingrija
Hlavné smerovanie činností:

* podpora konsolidácie rozvoja malých technologických spoločností
* inkubácia spoločností a ich uskutočniteľnosť v živote inovačných ideí
* vytvorenie ekosystému
* vytvorenie partnerskej siete s rozvinutými technologickými súvislosťami a spojeniami s univerzitami, vedecko–výskumnými ústavmi a organizáciami
* koncentrácia na profilovú činnosť a zvýšenie úrovne rozvoja svojej spoločnosti
* dostupnosť partnerských sietí technoparku
* organizovanie stretnutí s potencionálnymi zákazníkmi a investormi; účasť na medzinárodných konferenciách, výstavách, fórach

Ciele:
* dosiahnutie synergických efektov
* vybudovanie spolupráce medzi spoločnosťami sektora špičkových technológií a znižovanie termínov praktických aplikácií inovačných výrobkov

## Partneri
* *Meridian Capital* – ponúka klientom široké spektrum konzultačných služieb v oblasti pritiahnutia priamych investícií, zdaňovania a prevedenia transakcií
* *Technopolis* – zabezpečuje obchodný styk na globálnej úrovni, medzi zahraničnými a ruskými spoločnosťami
* *Štátna rozvojová banka* - financuje investičné projekty
* *Počítačová akadémia*
* *RUS – SOFT* – predkladá klientom široké spektrum technológií a ich riešenia v oblasti informačných technológií
* *Rusnano* – ruská spoločnosť nanotechnológií
* *Reksoft* – zpracováva programové vybavenia na objednávku a poskytuje poradenstvo v oblasti informačných technológií
* *OAO OEZ* – Osobitné ekonomické zóny Petrohradu
* *Centrum strategických plánov*  
* *Fond podpory rozvoja malých foriem podnikov vo vedecko technickej sfére*
* *ITMO* – štátna univerzita informačných technológií, mechaniky a optiky

## Business incubator
Platformou pre podporu projektov perspektívnych technológií je inkubátor Business incubator. Aktívnu činnosť začal v decembri 2008. Jeho úlohou je pomáhať pri hľadaní financií pre začínajúce podniky. Podporuje spoločnosti pri uvádzaní hotových produktov na trh a ponúka služby spojené s postupom na projekte, konzultačnú a servisnú pomoc.

Business incubator ponúka pomoc v dvoch programoch :
* predinkubátor – formovanie modelu obchodu, zdôvodnenie investícií
* inkubátor – rozvoj obchodnej myšlienky, formovanie, utvorenie produktu, organizácia a začiatok výroby, uvedenie na trh

Partneri Business incubatora sú: 

*Technopolis*, *[[Microsoft]]*, *Business park*, *Centrum podnikania USA*, *Fond pomoci rozvoja*, *VTB vedenie aktív*, *Centrum podpory inovácií*, *Aviso SMS*, *Facer*, *Orimim Trade*, *Lorenz Snack–World*, *Unova*, *Marchmont*, *Hack Day*, *Portal Biznis*, *Start in Garage*, *OOO Jumisoft*, *ANCOM*, *Help*, *OKG* a iné.

## Externé odkazy
Oficiálna stránka , 

Kategória:Vedecké parky v Rusku
Kategória:Petrohrad